《博士苏璞学正方邦望同日拜节推苏在桂林方在广州予为赋一律各书一通赠之》
明代·林文俊

檐鹊朝来送喜忙，俄闻新命下鳣堂。共誇腾踏能千里，独惜翻飞各一方。

越地重儒知俗美，周官垂训要刑祥。俸钱纵倍贤关日，须信齑盐滋味长。

作者简介：（ 1487—1536）明福建莆田人，字汝英，号方斋。正德六年进士。授编修，官至南京吏部右侍郎。谥文修。有《方斋诗文集》。